นายกรัฐมนตรี สั่งทบทวนโครงการเมืองต้นแบบจะนะ ยืนยันยังไม่มีข้อสรุปว่าต้องยุติโครงการหรือไม่
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงแนวทางการแก้ปัญหาโครงการเมืองต้นแบบ “สามเหลี่ยม มั่นคง มั่งคั่ง ยั่งยืน” ?ไปสู่เมืองต้นแบบ อำเภอ?จะนะ? จังหวัดสงขลา? เมืองต้นแบบอุตสาหกรรม?ก้าวหน้าแห่งอนาคต ว่า ได้มีการแต่งตั้งคณะกรรมการเพื่อตรวจสอบข้อเท็จจริงโครงการจะนะ ซึ่งในวันนี้ยังไม่มีข้อสรุปว่า จะต้องยุติโครงการหรือไม่ แต่ต้องไปหาวิธีการว่าจะดำเนินการอย่างไรให้เกิดขึ้นได้สำหรับโครงการนี้จัดตั้งขึ้นเพื่อผลประโยชน์ของประชาชน และเป็นไปตามนโยบายของรัฐบาลที่ต้องการแก้ปัญหา 3 จังหวัดชายแดนภาคใต้และ 4 อำเภอในจังหวัดสงขลา ส่วนใครจะได้ประโยชน์หรือเสียประโยชน์ หรือมีการทุจริตเกิดขึ้นหรือไม่ ต้องมีการตรวจสอบตามกระบวนการ